CELEX: 32016R0659
Language: fi
Date: 2016-04-27 00:00:00
Title: Komission täytäntöönpanoasetus (EU) 2016/659, annettu 27 päivänä huhtikuuta 2016, Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta

28.4.2016   
            
            
               FI
            
            
               Euroopan unionin virallinen lehti
            
            
               L 114/9
            
         KOMISSION TÄYTÄNTÖÖNPANOASETUS (EU) 2016/659,
   annettu 27 päivänä huhtikuuta 2016,
   Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Korean demokraattiseen kansantasavaltaan kohdistuvista rajoittavista toimenpiteistä 27 päivänä maaliskuuta 2007 annetun neuvoston asetuksen (EY) N:o 329/2007 (1) ja erityisesti sen 13 artiklan 1 kohdan e alakohdan,
   sekä katsoo seuraavaa:
   
               (1)
            
            
               Asetuksen (EY) N:o 329/2007 liitteessä V luetellaan neuvoston nimeämät henkilöt, yhteisöt ja elimet, joita asetuksessa tarkoitettu varojen ja muiden taloudellisten resurssien jäädyttäminen koskee.
            
         
               (2)
            
            
               Neuvosto päätti 31 päivänä maaliskuuta 2016 lisätä yhden yhteisön luetteloon henkilöistä, yhteisöistä ja muista elimistä, joihin varojen ja muiden taloudellisten resurssien jäädyttämistä olisi sovellettava, ja poistaa siitä yhden yhteisön. Lisäksi neuvosto muutti kuuden listalla olevan henkilön tunnistamistietoja. Sen vuoksi liite V olisi saatettava ajan tasalle.
            
         
               (3)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, asetuksen on tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 329/2007 liite V tämän asetuksen liitteen mukaisesti:
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä huhtikuuta 2016.
      
         
            Komission puolesta,
         
         
            puheenjohtajan nimissä
         
         
            Ulkopolitiikan välineiden hallinnon päällikkö
         
      
   
   
      (1)  EUVL L 88, 29.3.2007, s. 1.
   
      LIITE
      Muutetaan asetuksen (EY) N:o 329/2007 liite V seuraavasti:
      
                  1)
               
               
                  Korvataan seuraavia henkilöitä koskevat kohdat otsikon ”C. 6 artiklan 2 kohdan b alakohdassa tarkoitetut luonnolliset henkilöt” alla:
                  
                               
                           
                           
                              Nimi (ja mahdolliset peitenimet)
                           
                           
                              Tunnistamistiedot
                           
                           
                              Perusteet
                           
                        
                              ”4.
                           
                           
                              KIM Il-Su
                           
                           
                              Syntymäaika: 2.9.1965
                              Syntymäpaikka: Pjongjang, Pohjois-Korea
                           
                           
                              Päällikkö Korea National Insurance Corporationin (KNIC) jälleenvakuutusosastossa yrityksen päätoimipaikassa Pjongjangissa ja KNIC:n entinen valtuutettu pääedustaja Hampurissa. Toimii KNIC:n puolesta tai sen antamien ohjeiden mukaisesti.
                           
                        
                              5.
                           
                           
                              KANG Song-Sam
                           
                           
                              Syntymäaika: 5.7.1972
                              Syntymäpaikka: Pjongjang, Pohjois-Korea
                           
                           
                              Korea National Insurance Corporationin (KNIC) entinen valtuutettu edustaja Hampurissa. Toimii edelleen KNIC:n hyväksi tai puolesta tai sen antamien ohjeiden mukaisesti.
                           
                        
                              6.
                           
                           
                              CHOE Chun-Sik
                           
                           
                              Syntymäaika: 23.12.1963
                              Syntymäpaikka: Pjongjang, Pohjois-Korea
                              Passin nro 745132109
                              (voimassa 12.2.2020 asti)
                           
                           
                              Johtaja Korea National Insurance Corporationin (KNIC) jälleenvakuutusosastossa yrityksen päätoimipaikassa Pjongjangissa. Toimii KNIC:n puolesta tai sen antamien ohjeiden mukaisesti.
                           
                        
                              7.
                           
                           
                              SIN Kyu-Nam
                           
                           
                              Syntymäaika: 12.9.1972
                              Syntymäpaikka: Pjongjang, Pohjois-Korea
                              Passin nro PO472132950
                           
                           
                              Johtaja Korea National Insurance Corporationin (KNIC) jälleenvakuutusosastossa yrityksen päätoimipaikassa Pjongjangissa ja KNIC:n entinen valtuutettu edustaja Hampurissa. Toimii KNIC:n puolesta tai sen antamien ohjeiden mukaisesti.
                           
                        
                              8.
                           
                           
                              PAK Chun-San
                           
                           
                              Syntymäaika: 18.12.1953
                              Syntymäpaikka: Pjongjang, Pohjois-Korea
                              Passin nro PS472220097
                           
                           
                              Johtaja Korea National Insurance Corporationin (KNIC) jälleenvakuutusosastossa yrityksen päätoimipaikassa Pjongjangissa ainakin joulukuuhun 2015 saakka ja KNIC:n entinen valtuutettu pääedustaja Hampurissa. Toimii edelleen KNIC:n hyväksi tai puolesta tai sen antamien ohjeiden mukaisesti.
                           
                        
                              9.
                           
                           
                              SO Tong Myong
                           
                           
                              Syntymäaika: 10.9.1956
                           
                           
                              Korea National Insurance Corporationin (KNIC) toimitusjohtaja, joka toimii KNIC:n puolesta tai sen antamien ohjeiden mukaisesti.”
                           
                        
            
                  2)
               
               
                  Lisätään seuraava kohta otsikon ”D. 6 artiklan 2 kohdan b alakohdassa tarkoitetut oikeushenkilöt, yhteisöt ja elimet” alle:
                  
                               
                           
                           
                              Nimi (ja mahdolliset peitenimet)
                           
                           
                              Tunnistamistiedot
                           
                           
                              Perusteet
                           
                        
                              ”7.
                           
                           
                              Korea National Insurance Corporation (KNIC) ja sen konttorit (alias Korea Foreign Insurance Company)
                           
                           
                              Haebangsan-dong, Central District, Pyongyang, DPRK
                              Rahlstedter Strasse 83 a, 22149 Hamburg.
                              Korea National Insurance Corporation of Alloway, Kidbrooke Park Road, Blackheath, London SE3 0LW
                           
                           
                              Korea National Insurance Corporation (KNIC) on valtion omistama ja valtion määräysvallassa oleva yritys, joka tuottaa merkittäviä valuuttatuloja, jotka voivat hyödyttää Pohjois-Korean ydinohjelmia, ballististen ohjusten ohjelmia tai muita joukkotuhoaseohjelmia.
                              Lisäksi KNIC:n Pjongjangissa sijaitseva päätoimipaikka on sidoksissa Korean työväenpuolueen virastoon 39, joka on nimetty pakotekohteeksi.”
                           
                        
            
                  3)
               
               
                  Poistetaan seuraava kohta otsikon ”D. 6 artiklan 2 kohdan b alakohdassa tarkoitetut oikeushenkilöt, yhteisöt ja elimet” alta:
                  
                               
                           
                           
                              Nimi (ja mahdolliset peitenimet)
                           
                           
                              Tunnistamistiedot
                           
                           
                              Perusteet
                           
                        
                              ”7.
                           
                           
                              Korea National Insurance Company (KNIC) GmbH (alias Korea Foreign Insurance Company)
                           
                           
                              Rahlstedter Strasse 83 a, 22149 Hamburg
                           
                           
                              KNIC GmbH, joka on KNIC:n Pjongjangissa sijaitsevan päätoimipaikan (joka on julkisyhteisö ja jonka osoite on Haebangsan-dong, Central District, Pyongyang, DPRK) määräysvallassa oleva tytäryritys, tuottaa huomattavia valuuttatuloja, joita käytetään Pohjois-Korean hallinnon tukemiseen. Nämä varat voivat hyödyttää Pohjois-Korean ydinohjelmia, ballististen ohjusten ohjelmia tai muita joukkotuhoaseohjelmia.
                              Lisäksi KNIC:n Pjongjangissa sijaitseva päätoimipaikka on sidoksissa Korean työväenpuolueen virastoon 39, joka on nimetty pakotekohteeksi.”